open-index/open-wikipedia-markdown huggingface dataset:
Γάιος Καίσαρας

Ο **Γάιος Ιούλιος Καίσαρας** (*Gaius Iulius Caesar*, 20 π.Χ. - 21 Φεβρουαρίου 4), γνωστός απλά ως **Γάιος Καίσαρας** ήταν ο μεγαλύτερος γιος του Μάρκου Βιψάνιου Αγρίππα και της Ιουλίας της Πρεσβύτερης . Γεννήθηκε μεταξύ 14 Αυγούστου και 13 Σεπτεμβρίου 20 π.Χ. ή σύμφωνα με άλλους στις 23 Σεπτεμβρίου του ίδιου έτους ως Γάιος Βιψάνιος Αγρίππας, αλλά άλλαξε το όνομά του, όταν τον υιοθέτησε ο Αυτοκράτορας Οκταβιανός Αύγουστος.

## Σύντομη βιογραφία
Ο Γάιος υιοθετήθηκε μαζί με τον αδελφό του Λεύκιο Κ. το 17 π.Χ. και μαζί ορίστηκαν κληρονόμοι του Αυγούστου. Το 6 π.Χ., οι Ρωμαίοι πίεζαν για το διορισμό του ως *υπάτου* (consul) παρά το ότι ήταν μόλις 14 ετών και δεν είχε φορέσει ακόμα το παραδοσιακό toga virilis, ένδειξη ωριμότητας. Ως συμβιβαστική λύση, δόθηκε στον Γάιο ο τίτλος τού *[[Ύπατος αποδεδειγμένος|υπάτου αποδεδειγμένου]]*, και του επιτράπηκε να συμμετέχει προσωρινά στη Σύγκλητο, ώσπου να γίνει 20 ετών. Έφερε επίσης τον διακοσμητικό τίτλο του *νεαρού πρίγκιπα* (princeps iuventutis). Ο Λεύκιος, που ήταν τρία χρόνια νεότερος, απέκτησε τα ίδια δικαιώματα και στην ίδια ηλικία με τον Γάιο. Αρκετοί ναοί και αγάλματα εγέρθηκαν προς τιμήν των δύο αδελφών (π.χ. στο Maison Carrée στην πόλη Νιμ). Το 1 π.Χ. έγινε στρατιωτικός διοικητής στην ανατολή και υπέγραψε συμφωνία ειρήνης με τον Φραάτη Ε΄ της Παρθίας, επάνω σε ένα νησί στον Ευφράτη ποταμό. Το έτος 1 μ.Χ. έγινε ύπατος μαζί με τον Λεύκιο Αιμίλιο Παύλο. 

Νυμφεύτηκε τη συγγενή του Λιβίλλα (κόρη του Δρούσου του Πρεσβύτερου και της Αντωνίας της Νεότερης) το 1 π.Χ., αλλά δεν απέκτησαν παιδιά . Απεβίωσε στη Λίμυρα της Λυκίας όντας 24 χρονών, μετά από τραυματισμό σε εκστρατεία στην Αρμενία, όπου και ο τάφος του . Το τέλος τόσο του Γάιου, όσο και του Λεύκιου, ανάγκασε τον Αύγουστο να υιοθετήσει τον Τιβέριο και τον μοναδικό εγγονό του Αγρίππα Πόστουμο ως διαδόχους.

## Παραπομπές

Κατηγορία:Ρωμαίοι
Α.Π.Σ. Παπάδος Γέρας

Ο **Αθλητικός Πολιτιστικός Σύλλογος Παπάδος Γέρας** είναι ελληνικό αθλητικό σωματείο, με έδρα των δραστηριοτήτων του τον Παππάδο στο νησί της Λέσβου. Επίσημο έτος ίδρυσής του είναι το 1996 και αγωνίζεται με χρώματα το μπλέ και το λευκό. Διατηρεί τμήματα ανδρικής καλαθοσφαίρισης, πετοσφαίρισης και ￼εφηβικής καλαθοσφαίρισης.

## Τμήμα καλαθοσφαίρισης ανδρών

Το τμήμα ανδρικής καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα του τμήματος είναι το Κλειστό Γυμναστήριο Νεάπολης Μυτιλήνης, χωρητικότητας 500 θεατών.

Αποτελεί μία από τις ισχυρότερες ομάδες του νησιού, με πολυάριθμες κατακτήσεις Πρωταθλημάτων και Κυπέλλων της Τοπική Επιτροπή Ε.Ο.Κ. Λέσβου. 

## Τμήμα καλαθοσφαίρισης εφήβων
Έδρα του τμήματος είναι το Γήπεδο Καλαθοσφαίρισης Σκοπέλου.

## Τμήμα πετοσφαίρισης ανδρών

## Παραπομπές



Κατηγορία:Αθλητικοί σύλλογοι νήσου Λέσβου
Κατηγορία:Ιδρύσεις αθλητικών συλλόγων το 1996
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Δημήτριος Μπίτσιος

Ο **Δημήτριος Μπίτσιος** (1915 - 10 Ιανουαρίου 1984) ήταν Έλληνας διπλωμάτης. Διατέλεσε διευθυντής του Πολιτικού Γραφείου του Βασιλιά Κωνσταντίνου από τον Ιανουάριο του 1966 μέχρι την επιβολή της χούντας, και εξωκοινοβουλευτικός υπουργός Εξωτερικών από τον Νοέμβριο του 1974 έως τον Νοέμβριο του 1977 στην κυβέρνηση του Κωνσταντίνου Καραμανλή.

## Βιογραφία
Γεννήθηκε στην Αλεξάνδρεια το 1915, στην κοινότητα των Ελλήνων της Αιγύπτου, και σπούδασε νομικά, πολιτικές και οικονομικές επιστήμες στο Πανεπιστήμιο Αθηνών. Ακολούθησε διπλωματική σταδιοδρομία στο ελληνικό Υπουργείο Εξωτερικών.  Υπηρέτησε σε διάφορες θέσεις (Κάιρο, Λονδίνο κ.α.)

Τις περιόδους 1961 - 1965 και 1967 - 1972 διατέλεσε μόνιμος αντιπρόσωπος της Ελλάδας στον ΟΗΕ, ενώ είχε συμμετάσχει ως μέλος της ελληνικής αντιπροσωπείας στις Διασκέψεις της Ζυρίχης και Λονδίνου για το Κυπριακό.  

Τον Ιανουάριο του 1966 ανέλαβε διευθυντής του Πολιτικού Γραφείου του τότε Βασιλιά Κωνσταντίνου, αντικαθιστώντας τον δικαστικό Κωνσταντίνο Χοϊδά (ο οποίος επέστρεψε στο ΣτΕ), θέση στην οποία παρέμεινε μέχρι και την 21η Απριλίου 1967, οπότε παραιτήθηκε επιστρέφοντας στο διπλωματικό σώμα. Διαδραμάτισε εποικοδομητικό ρόλο στην άμβλυνση των διαφωνιών του βασιλιά με τον Γεώργιο Παπανδρέου, και τον Δεκέμβριο του 1966 σημείωσε την μεγαλύτερη επιτυχία του, με την συμφωνία βασιλιά-Παπανδρέου-Κανελλόπουλου για την ανατροπή της κυβέρνησης των Αποστατών και την αντικατάστασή της με υπηρεσιακή, υπό τον Ιωάννη Παρασκευόπουλο, γεγονός που άνοιγε τον δρόμο για ομαλοποίηση της πολιτικής ζωής -τελικά, όμως, επενέβησαν οι πραξικοπηματίες συνταγματάρχες ένα μήνα πριν από τις προγραμματισμένες εκλογές.

Το 1972 παραιτήθηκε από το διπλωματικό σώμα και ιδιώτευσε μέχρι και την πτώση της Χούντας των Συνταγματαρχών. Από τον Ιούλιο μέχρι τον Νοέμβριο του 1974, στην κυβέρνηση Εθνικής Ενότητας, διορίστηκε υφυπουργός Εξωτερικών ενώ στην κυβέρνηση του Κωνσταντίνου Καραμανλή, από τον Νοέμβριο του 1974 έως τον Νοέμβριο του 1977, ανέλαβε εξωκοινοβουλευτικός υπουργός Εξωτερικών.

Είχε συγγράψει τα βιβλία: «*Κρίσιμες ώρες*» που αναφέρεται στο Κυπριακό μέχρι την επιβολή της χούντας, «*Η μεγάλη Ιδέα του Ελληνισμού*», «*Αίγυπτος και εγγύς Ανατολή*», «*Στο Όριο των Καιρών*» (με πρόλογο Σταύρου Ψυχάρη, για τον ρόλο του ως διευθυντής του Γραφείου του Βασιλιά) κ.α.

Απεβίωσε στην Αθήνα το 1984, σε ηλικία 69 ετών. Γιος του είναι ο πρέσβης Κωνσταντίνος Μπίτσος, ο οποίος διατέλεσε γενικός γραμματέας του Υπουργείου Εξωτερικών και διευθυντής του Ιδιαίτερου Γραφείου του Προέδρου της Δημοκρατίας Κάρολου Παπούλια.

## Παραπομπές


Κατηγορία:Έλληνες διπλωμάτες
Κατηγορία:Έλληνες υπουργοί Εξωτερικών
Κατηγορία:Έλληνες υφυπουργοί Εξωτερικών
Τζιν τόνικ

thumb|Gin Tonic
Το **τζιν τόνικ** (αγγλ. *Gin Tonic* ή *Gin and tonic*) είναι αλκοολούχο ποτό τύπου κοκτέιλ. Αποτελείται από τζιν και τόνικ σε αναλογία 1:1 έως 1:3. Σερβίρεται σε ψηλό ποτήρι με παγάκια. Προστίθεται και λεμόνι κομμένο φέτα, το οποίο το καρφώνουμε στο χείλος του ποτηριού, ή το βάζουμε μέσα. Για πιο εξωτική γεύση, χρησιμοποιούμε άγριο λεμόνι. 

Το τζιν τόνικ προέρχεται από την Αγγλία. Πινόταν στην εποχή της αποικιοκρατίας στην Ινδία για να προστατεύει από την ελονοσία. Επειδή τότε η κινίνη ήταν πολύ πικρή, πρόσθεταν το τζιν για να κάνουν το ποτό πιο υποφερτό.

Το τζιν τόνικ φωσφορίζει με γαλάζια απόχρωση όταν φωτίζεται από υπεριώδες φως.

Κατηγορία:Κοκτέιλ
Φλόρες (Αζόρες)

Το **Φλόρες**, (πορτογαλικά: Flores) είναι νησί στον Ατλαντικό που ανήκει στην Πορτογαλία  και συγκεκριμένα στο νησιωτικό σύμπλεγμα των Αζορών. Έχει έκταση 141,7 τ.χλμ. και 3.791 κατοίκους σύμφωνα με την απογραφή του 2011. Πρωτεύουσα του νησιού είναι η πόλη Σάντα Κρουζ ντας Φλόρες με 2.289 κατοίκους (2011). 

## Εξωτερικοί σύνδεσμοι
* 

Κατηγορία:Αζόρες
Sucker Punch

Το ***Sucker Punch*** είναι περιπετειώδης ταινία φαντασίας, παραγωγής 2011, σε σκηνοθεσία του Ζακ Σνάιντερ και σε σενάριο του ίδιου μαζί με τον Στιβ Σιμπίγια. Πρωταγωνιστούν οι Έμιλυ Μπράουνινγκ, Άμπυ Κόρνις, Τζένα Μαλόουν, Βανέσα Χάτζενς, Τζέϊμι Τσανγκ και Κάρλα Γκουτζίνο. Η ταινία αφηγείται τις φαντασιώσεις μιας νεαρής κοπέλας, η οποία κλείνεται σε ψυχιατρική κλινική, καθώς σχεδιάζει την απόδρασή της πριν της κάνουν λοβοτομή.

Η ταινία κυκλοφόρησε στους κινηματογράφους στις 25 Μαρτίου 2011 και έλαβε κυρίως αρνητικές κριτικές ενώ δεν κινήθηκε ικανοποιητικά στο box office, αποφέροντας 89,7 εκατομμύρια δολάρια παγκοσμίως.

## Πλοκή
Στη δεκαετία του '60, ένα 20χρονο κορίτσι, με το παρατσούκλι "Μπέιμπιντολ" (Έμιλυ Μπράουνινγκ), εισάγεται από τον πατριό της στο ίδρυμα Lennox House, για άτομα με ψυχικές διαταραχές, αφού την κατηγορεί για το θάνατο της μικρότερης αδερφής της. Ο πατριός της δωροδοκεί το φύλακα του ασύλου Μπλου Τζόουνς (Όσκαρ Άιζακ), με σκοπό να γίνει λοβοτομή στην Μπέιμπιντολ, ώστε να μην θυμάται τα πραγματικά γεγονότα, αλλά και να μην διεκδικήσει ποτέ την περιουσία της πεθαμένης μητέρας της. Στις επόμενες 5 ημέρες που μεσολαβούν μέχρι την εγχείρηση, η Μπέιμπιντολ δημιουργεί φανταστικούς κόσμους μέσα από τους οποίους προσπαθεί να βρει διέξοδο και να δραπετεύσει.

## Ηθοποιοί & χαρακτήρες
* Έμιλυ Μπράουνινγκ ως Μπέιμπιντολ
* Άμπυ Κόρνις ως Σουίτ Πι
* Τζένα Μαλόουν ως Ρόκετ
* Βανέσα Χάτζενς ως Μπλόντυ
* Τζέιμι Τσανγκ ως Άμπερ
* Κάρλα Γκουτζίνο ως Μαντάμ Βέρα Γκόρσκι
* Όσκαρ Άιζακ ως Μπλου Τζόουνς

## Κριτικές
* *"Σκοτεινά θέματα δοσμένα με απίστευτη φαντασία, οπτικά εφέ που κόβουν την ανάσα κι ένα ξεσηκωτικό soundtrack, σε μια συγκλονιστική ταινία καταιγιστικής δράσης από τον Ζακ Σνάϊντερ. Υπάρχει διάχυτο ένα σουρεαλιστικό αίσθημα καθ’ όλη τη διάρκεια της ταινίας, με το μεγαλύτερο μέρος της να διαδραματίζεται σε μια πραγματικότητα που μοιάζει πολύ με video game"*. Reviews Urban Cinefile

* *"Το Sucker Punch σε καθηλώνει και ενίοτε σε διασκεδάζει"*. Abc

## Box office
Με προϋπολογισμό 82.000.000 δολάρια, το *Sucker Punch* έκανε άνοιγμα τριημέρου στην 2η θέση με 19 εκατομμύρια δολάρια. Συνολικά απέφερε 36,3 στο αμερικανικό box office και 53,4 εκατομμύρια δολάρια στον υπόλοιπο κόσμο. Παγκοσμίως απέφερε 89,7 εκατομμύρια δολάρια.

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Sucker Punch στο IMDB
* Sucker Punch στο Rotten Tomatoes

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες δράσης
Κατηγορία:Ταινίες τοποθετημένες σε ψυχιατρικές κλινικές
Κατηγορία:Ταινίες σε σκηνοθεσία Ζακ Σνάιντερ
Κατηγορία:Ταινίες IMAX
Κατηγορία:Ταινίες παραγωγής The Stone Quarry
Κατηγορία:Ταινίες παραγωγής Legendary Pictures
Άκης Κλεάνθους

Ο **Άκης Κλεάνθους** ήταν Ελληνοκύπριος πολιτικός, τραπεζικός και επιχειρηματίας. Διετέλεσε Υπουργός Παιδείας και Πολιτισμού της Κύπρου.

## Βιογραφικά στοιχεία
Ο Άκης Κλεάνθους γεννήθηκε στην Αργάκα το 1964. Σπούδασε στο Baruch College της Νέας Υόρκης, παίρνοντας πτυχίο στο Marketing Management. Συνέχισε με μεταπτυχιακές σπουδές στο St. John's University της Νέας Υόρκης, παίρνοντας μεταπτυχιακό τίτλο (Μ.Β.Α.) στην ποσοτική ανάλυση. 

Επέστρεψε στην Κύπρο και ξεκίνησε να εργάζεται στον τραπεζικό τομέα. Διακρίθηκε για τις πρωτοβουλίες που ανέπτυξε και την καινοτόμο δράση του στον τομέα των ηλεκτρονικών τραπεζικών υπηρεσιών. Την περίοδο 1995-2000 ηγήθηκε ομάδας τραπεζικών συμβούλων με πλούσια δράση στην Κύπρο και τη Μέση Ανατολή. Επιπρόσθετα, δίδασκε ως λέκτορας σε ιδρύματα τριτοβάθμιας εκπαίδευσης της Κύπρου, ενώ διηύθυνε μεγάλο οίκο που δραστηριοποιείται στον τομέα των σύγχρονων τεχνολογιών.

Την περίοδο 2003-2007 διετέλεσε πρόεδρος του Χρηματιστηρίου Αξιών Κύπρου.

Μετά τη λήξη της υπουργική τους θητείας επέστρεψε στις επιχειρήσεις του ως Διευθύνων Σύμβουλος της *Evresis Loyalty Management*. Επιπλέον, ήταν μέλος του διοικητικού συμβουλίου του ΕΒΕ Λευκωσίας, πρόεδρος της δημόσιας εταιρίας *Sea Star Capital* και πρόεδρος του *Ιδρύματος Σπύρος Κυπριανού*.

Ήταν νυμφευμένος και είχε ένα υιό. Απεβίωσε στις 11 Απριλίου 2011.

## Πολιτική διαδρομή
Ο Άκης Κλεάνθους διετέλεσε μέλος του Εκτελεστικού Γραφείου και επικεφαλής του Γραφείου Πολιτικού Σχεδιασμού του ΔΗΚΟ.

Στις 20 Φεβρουαρίου 2007 διορίστηκε Υπουργός Παιδείας και Πολιτισμού στην Κυβέρνηση Τάσσου Παπαδόπουλου. Παρέμεινε στη θέση αυτή την ολοκλήρωση της θητείας της κυβέρνησης στις 29 Φεβρουαρίου 2008.

## Παραπομπές

## Πηγές
*
*
*
*

|-

Κατηγορία:Κύπριοι τραπεζίτες
Κατηγορία:Υπουργοί Παιδείας και Πολιτισμού (Κύπρος)
Κατηγορία:Κύπριοι επιχειρηματίες
Κατηγορία:Κυβέρνηση Τάσσου Παπαδόπουλου 2003
Χάρων (ιστορικός)

Ο **Χάρων** ήταν αρχαίος Έλληνας ιστορικός χρονογράφος και λογογράφος που άκμασε λίγο πριν τον Ηρόδοτο επί βασιλείας Αρταξέρξη Α΄.

Ο Χάρων καταγόταν από την Λάμψακο εξ ου και το προσωνύμιο  **ο Λαμψακηνός**, ήταν γιος του Πυθοκλή (Πυθοκλέους), ή του Πυθέου. Ακολουθώντας το παράδειγμα του Εκαταίου του Μιλησίου συνέχισε την ιστορική έρευνα των ασιατικών λαών συγγράφοντας διάφορα έργα όπως τα (σύμφωνα με τη Σούδα): "Περσικά", "Αιθιοπικά", "Ελληνικά", "Λυβικά", "Κρητικά", "Κτήσεις πόλεων", "Περίπλους εκτός των Ηρακλειδών", καθώς και "Ώροι Λαμψακηνοί" που αφορούσαν χρονολογική ιστορία της Λαμψάκου.

Εξ  όλων των παραπάνω μόνο τα Περσικά που αποτελούν δύο βιβλία και οι Ώροι που αφορούν τέσσερα βιβλία θεωρούνται πραγματικά, ενώ όλα τα άλλα κρίνονται μάλλον ως εμβόλιμα επί των προηγουμένων Από το σύνολο των έργων του, έχουν διασωθεί μόνο αποσπάσματα τα οποία έχει συμπεριλάβει ο Σ. Μύλλερ στο έργο του "Αποσπάσματα Ελλήνων Ιστορικών" στους τόμους Α΄ και Δ΄.

## Σημειώσεις
* Οι "Ώροι Λαμψακηνοί" είναι γραμμένοι σε ιωνική διάλεκτο και είναι το αρχαιότερο σύγγραμμα με λογοτεχνική διασκευή χρονικού πόλεως. Το δε έργο "Περσικά" γραμμένο επίσης σε ιωνική διάλεκτο πραγματεύεται την Ιωνική επανάσταση και τους Περσικούς πολέμους. 
* Τελικά μέχρι σήμερα παραμένει αμφίβολο αν ο Χάρων ήταν προγενέστερος ή μεταγενέστερος του Ηροδότου.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.18ος, σελ.581.
* "Εγκυκλοπαίδεια Πάπυρος Larousse Britannica" τομ.60ος, σελ.461.

Κατηγορία:Αρχαίοι Έλληνες ιστορικοί
Κατηγορία:Λάμψακος
Live in Bucharest: The Dangerous Tour

Το ***Live in Bucharest: The Dangerous Tour*** είναι ένα live concert DVD, το οποίο κυκλοφόρησε το 2005, από τον Μάικλ Τζάκσον. Το DVD είχε συμπεριληφθεί με το *[[Michael Jackson: The Ultimate Collection]]*. Η συναυλία διεξήχθη την 1 Οκτωβρίου 1992, κατά τη διάρκεια του Dangerous World Tour, στο Bucharest National Stadium (Εθνικό Στάδιο Βουκουρεστίου), με 70.000 θεατές. Αυτή είναι η μοναδική συναυλία του Τζάκσον που εκόθηκε επίσημα σε DVD στις ΗΠΑ. Η άλλη επίσημη κυκλοφορία από τον Μάικλ Τζάκσον ήταν ένα VHS από τη συναυλία κατά τη διάρκεια του HIStory Tour στο Σεούλ, Νότια Κορέα, η οποία ήταν η μόνη χώρα, όπου εκδόθηκε.

Υπάρχουν αρκετές εκδόσεις της ίδιας συναυλίας. Η πρώτη εκδοχή παρουσιάστηκε την επόμενη μέρα από το BBC - μετά τον θάνατο του Μάικλ Τζάκσον, ξαναπαρουσιάστηκε από το BNN/Ned3. Η έκδοση που εμφανίζεται στο DVD παρουσιάστηκε στο HBO το 1992, το οποίο έχει τη μεγαλύτερη θέαση στην ιστορία για single broadcast στο κανάλι. Αυτή η έκδοση έχει διαφορές από αυτή του BBC, καθώς περιέχει κομμάτια από συναυλίες στη Μαδρίτη και στου Γουέμπλεϊ. Επίσης λείπει το We Are the World Interlude, το οποίο συμπεριλαμβάνεται στην έκδοση του BBC Telecast.

Το DVD έχει πωλήσει 1 εκατομμύρια αντίτυπα παγκοσμίως.

## Κομμάτια

# Introduction (Εισαγωγή)
# Jam
# Wanna Be Startin' Somethin'
# "Human Nature"
# Smooth Criminal
# I Just Can't Stop Loving You (ντουέτο με τον Σιένταχ Γκάρρετ)
# She's Out of My Life
# I Want You Back/The Love You Save
# I'll Be There
# Thriller
# Billie Jean
# Black Panther Video Interlude
# Working Day and Night
# Beat It
# Will You Be There
# Black or White
# Heal the World
# Man in the Mirror
# Credits

## Βραβεία

## Παραπομπές


Κατηγορία:Βίντεο άλμπουμ του Μάικλ Τζάκσον
Τάσος Κόρφης

Ο **Τάσος Κόρφης** (πραγματικό όνομα **Τάσος Ρομποτής**, Κέρκυρα, 1929- 1994) ήταν Έλληνας πεζογράφος, ποιητής, μεταφραστής και ανθολόγος.

## Βιογραφία
Ο Τάσος Κόρφης γεννήθηκε το 1929 στην Κέρκυρα. Ήταν γιος του μουσικοσυνθέτη Γεράσιμου Ρομποτή https://history.arsakeio.gr/index.php/epikoinonia/257-gerasimos-rompotis-o-mousikos-pou-didakse-sta-arsakeia-kerkyras-kai-patron Ληξούρι, 1903 - Κέρκυρα, 1987).

Δημοσίευσε τα πρώτα του ποιήματα στο περιοδικό *Χαραυγή* και στην  εφημερίδα του Πύργου *Αυγή* ενώ ήταν μαθητής. Το διάστημα 1947-1951 φοίτησε στην Σχολή Ναυτικών Δοκίμων. Υπηρέτησε ως αξιωματικός του Πολεμικού Ναυτικού από το 1951 ως το 1982 οπότε αποστρατεύτηκε με την βαθμό του Αντιναυάρχου Αρχηγού του Στόλου. https://hellenicnavy.gr/diatelesantes-archigoi-stoloy/antinayarchos-anastasios-rompotis-p-n/ Κατά την διάρκεια της στρατιωτικής του καριέρας τιμήθηκε με πολλές διακρίσεις, αποφοίτησε από την Ναυτική Σχολή Πολέμου https://hellenicnavy.gr/dioikisi-naytikis-ekpaideysis-dne/naytiki-scholi-polemoy/  και τη Σχολή Αμύνης του ΝΑΤΟ, ενώ εκπροσώπησε την Ελλάδα σε διεθνή επιτελεία.

Ασχολήθηκε με την πεζογραφία, την ποίηση, το δοκίμιο, τη μελέτη και τη μετάφραση και για την δραστηριότητά του αυτή τιμήθηκε με το έπαθλο Κυπριακών Γραμμάτων https://lekythos.library.ucy.ac.cy/handle/10797/15143, το έπαθλο Νίκου Καββαδία και το Β΄ Κρατικό Βραβείο Διηγήματος. Υπήρξε ιδρυτής των εκδόσεων *Πρόσπερος *https://biblionet.gr/%ce%b5%cf%84%ce%b1%ce%b9%cf%81%ce%b9%ce%b1/?comid=6812 και του λογοτεχνικού περιοδικού *Ανακύκληση .*Πέθανε στις 2 Δεκεμβρίου 1994.

## Εργα
* Ένα έρημο σπίτι, Πεζογραφήματα  - Πρόσπερος 1978 
* Καταθέσεις όψεως - Πρόσπερος 1982,
* Ποιήματα - Πρόσπερος 1983,
* Πατρογνωσία Πεζογραφήματα  - Πρόσπερος 1984,
* Ναπολέων Λαπαθιώτης Συμβολή στη μελέτη της ζωής και του έργου του  - Πρόσπερος 1985,
* Παυσίλυπα Σονέτα και χαϊκού  - Πρόσπερος 1987,
* Βιογραφία Στρατή Δούκα 1895-1936  - Πρόσπερος 1988,
* Ματιές στη λογοτεχνία του μεσοπολέμου Δοκίμια - Πρόσπερος 1991,
* Ρώμος Φιλύρας Συμβολή στη μελέτη της ζωής και έργου του - Πρόσπερος 1992,
* 153 Graffiti Μονόστιχα - Πρόσπερος 1992,
* Εγκώμια Ποιήματα - Πρόσπερος 1993, ISBN 960-7255-05-4
* Ποιήματα Β' - Πρόσπερος 1997, ISBN 960-7255-15-1
* Νίκος Καββαδίας ,Συμβολή στη μελέτη της ζωής και του έργου του - Πρόσπερος 1994 https://biblionet.gr/titleinfo/?titleid=86878&return_url=%CE%B5%CF%84%CE%B1%CE%B9%CF%81%CE%B9%CE%B1
* Κοντραπούντο, Πρόσπερος 2002 https://biblionet.gr/titleinfo/?titleid=86781&return_url=%CE%B5%CF%84%CE%B1%CE%B9%CF%81%CE%B9%CE%B1

## Βιβλιογραφία
* "Η Λέξη", τ. 125, 1-2/1995,  "Τάσος Κόρφης - Ρομποτής: ένας πολυδιάστατος πνευματικός άνθρωπος", Γιολάντα Πέγκλη 
* "Μεγάλη Εγκυκλοπαίδεια της Νεοελληνικής Λογοτεχνίας", τ. 9, Χάρη Πάτση, Γ.Μ. Πολιτάρχης
* "Λεξικό Νεοελληνικής Λογοτεχνίας", Πατάκης, 2007, σελ. 1131-1132. , Θεοδόσης Κοντάκης

## Εξωτερικοί σύνδεσμοι
* Βιογραφικό-Εργογραφία-Ενδεικτική βιβλιογραφία Εθνικό κέντρο βιβλίου 
* Τάσος Κόρφης στον ''Πανδέκτη'', του Εθνικού Ιδρύματος Ερευνών

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες αξιωματικοί του Πολεμικού Ναυτικού
Κατηγορία:Δεύτερη Μεταπολεμική Γενιά
Εστεμμένη Παρθένα

Το ***Εστεμμένη Παρθένα*** (αγγλ.:*The Virgin Queen*) είναι ιστορική δραματική ταινία του 1955 που πρωταγωνιστούν οι Μπέτι Ντέιβις, Ρίτσαρντ Τοντ, Τζόαν Κόλινς, Χέρμπερτ Μάρσαλ και Νταν Ο'Χέρλυ. Επικεντρώνεται στην σχέση μεταξύ της Ελισάβετ Α' της Αγγλίας και του Σερ Ουόλτερ Ράλεϊ. Η ταινία είναι η δεύτερη φορά που η Ντέιβις ενσάρκωσε τη Βρετανίδα μονάρχη: η πρώτη ήταν η ταινία *[[Ελισάβετ και Έσσεξ]] *(The Private Lives of Elizabeth and Essex)* το 1939.

== Βραβεία και υποψηφιότητες ==
Η *Εστεμμένη Παρθένα* προτάθηκε για το [[Όσκαρ]] [[Όσκαρ Σχεδιασμού Κοστουμιών|Κοστουμιών]], για το έργο του [[Τσαρλς Λε Μαιρ]] και της [[Μέρι Ουίλλις]]. Ο Λε Μαιρ έχασε από τον εαυτό του από το *Έκσταση και πάθος *(Love Is a Many-Splendored Thing, 1955)*.

## Εξωτερικοί σύνδεσμοι
*

Κατηγορία:Ταινίες του 1955
Κατηγορία:Αμερικανικές ταινίες της δεκαετίας 1950
Κατηγορία:Ταινίες παραγωγής 20th Century Fox
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Φραντς Γουάξμαν
Κατηγορία:Αμερικανικές ιστορικές ταινίες
Κατηγορία:Αμερικανικές βιογραφικές ταινίες
Λευκίμμη (αποσαφήνιση)

Με το όνομα **Λευκίμμη** αναφέρονται:
*Λευκίμμη Κέρκυρας, κωμόπολη της Κέρκυρας
*Λευκίμμη Έβρου (ή και Λευκίμη), χωριό του νομού Έβρου

Επίσης
*Άνω Λευκίμμη, παλιός οικισμός της Κέρκυρας και σήμερα συνοικία της Λευκίμμης

Κατηγορία:Αποσαφηνίσεις ελληνικών τοπωνυμίων
Αργυροπελεκάνος

thumb|Αργυροπελεκάνος κολυμπά στο ζωολογικό κήπο του Πεκίνου, Κίνα (2008).
thumb|Αργυροπελεκάνος σε πτήση στον Αμβρακικό κόλπο
thumb|Αργυροπελεκάνος στη λίμνη της Κερκίνης

Ο **αργυροπελεκάνος** (*Pelecanus crispus*) είναι υδρόβιο πτηνό της οικογένειας των Πελεκανιδών. Αναπαράγεται στη νοτιοανατολική Ευρώπη, την Ασία και την Κίνα σε βάλτους και ρηχές λίμνες και τρώνε ψάρια 

## Περιγραφη-Πληροφοριες
Ο αργυροπελεκάνος είναι ένα από τα μεγαλύτερα  σε μέγεθος είδη πουλιών στον κόσμο, με ύψος που φτάνει το 1,20 μ.,  με άνοιγμα φτερών έως 3,20 μ. και βάρος από 6 έως 10 κιλά. Το χρώμα του φτερώματός του είναι σταχτί, το ράμφος του φέρει διαστελλόμενο σάκο κίτρινου χρώματος στο κάτω μέρος, και τα δάχτυλά του είναι συνενωμένα μεταξύ τους με μεμβράνη.

## Τροφή
Ο αργυροπελεκάνος είναι πουλί που τρέφεται με ψάρια, αλλά δεν ανταγωνίζεται τους ψαράδες γιατί η τροφή του αποτελείται κυρίως από ψάρια που αφθονούν και έχουν μικρή εμπορική αξία και από άρρωστα ή και νεκρά ψάρια που τα πιάνει πολύ εύκολα. Συνήθως ψαρεύει στις λιμνοθάλασσες, αλλά και στις εκβολές, στα ποτάμια, στα έλη με καλαμώνες, στις τεχνητές λίμνες και στη θάλασσα. Οι ημερήσιες απαιτήσεις του για τροφή είναι 900-1200 γρ.

## Αναπαραγωγή
Χτίζει τη φωλιά του με χόρτα και κλαδιά σε απομονωμένες νησίδες και σε δύσβατους καλαμιώνες. Εκεί, κατά τη διάρκεια της περιόδου αναπαραγωγής (Ιανουάριος-Ιούλιος), γεννά συνήθως δύο αβγά, τα οποία επωάζει για 30 μέρες, καλύπτοντάς τα με τη μεμβράνη των ποδιών του. Οι νεοσσοί τρέφονται και από τους δύο γονείς, παίρνοντας μισοχωνεμένη τροφή από το σάκο τους.

Επειδή η επώαση γίνεται με το πέλμα των ποδιών τους, με την παραμικρή ενόχληση από τον άνθρωπο, προσπαθώντας να πετάξουν μακριά, οι αργυροπελεκάνοι συνθλίβουν τα αυγά τους (αρκετοί αργυροπελεκάνοι δεν επιστρέφουν καν στη φωλιά τους). Ο κίνδυνος παραμένει ο ίδιος ακόμα και αν έχουν ήδη εκκολαφθεί οι νεοσσοί, οι οποίοι, έως και την ηλικία των δυόμισι μηνών, εξαρτώνται απόλυτα από τους γονείς τους.

## Κατάσταση πληθυσμού
Θεωρείται ένα από τα σπανιότερα είδη πουλιών και προστατεύεται από διεθνείς συνθήκες όπως η *Συμφωνία για τη Διατήρηση των Αφρικανο-Ευρασιατικών Αποδημητικών Υδρόβιων πτηνών* (AEWA) και από την ελληνική νομοθεσία, η οποία απαγορεύει το κυνήγι του και την ενόχλησή του στους τόπους αναπαραγωγής του. Περιλαμβάνεται στο Παράρτημα Ι της Οδηγίας 79/409 (περί της διατηρήσεως των αγρίων πτηνών) της Ευρωπαϊκής Κοινότητας, όπως τροποποιήθηκε με την Οδηγία 2009/147/Ε.

## Αναφορές


## Πηγές
*Ελληνικοί Υδροβιότοποι σσ. 18 κ.ε.

## Εξωτερικοί σύνδεσμοι

* WWF: Αργυροπελεκάνος
* Ελληνική Ορνιθολογική Εταιρεία: Αργυροπελεκάνος
* Εταιρία Προστασίας Πρεσπών: Αργυροπελεκάνος

Κατηγορία:Πελεκανίδες
Μαμέρκος Αιμίλιος Σκαύρος

Ο **Μαμέρκος Αιμίλιος Σκαύρος** (*[[Λατινική γλώσσα|λατ.]]* Mamercus Aemilius Scaurus) ήταν Ρωμαίος ρήτορας, ποιητής και Γερουσιαστής, γιος του Μάρκου Αιμίλιου Σκαύρου. Ήταν μέλος της Γερουσίας το 14, επί αυτοκρατορίας Τιβέριου. Παντρεύτηκε την Αιμίλια Λέπιδα και μετέπειτα τη Σέξτια. Έγινε ύπατος το 21. 
Κατηγορήθηκε ότι έγραψε τραγωδία της οποίας αρκετοί στίχοι αντανακλούσαν άσχημα στον Τιβέριο, αλλά τελικά η επίσημη αγωγή εναντίον του αφορούσε μοιχεία και ενασχόληση με μαγεία. Αυτοκτόνησε όταν κατηγορήθηκε για προδοσία το έτος 34. 

## Παραπομπές και σημειώσεις

* Smith and Anthon *A New Classical Dictionary of Greek and Roman Biography, Mythology and Geography V2*

Κατηγορία:Ρωμαίοι ρήτορες
Κατηγορία:Ρωμαίοι ύπατοι του 1ου αιώνα
Internet Explorer 10

Ο **Windows Internet Explorer 10** (συντομογραφία **IE10**) είναι η επόμενη έκδοση του προγράμματος περιήγησης διαδικτύου Internet Explorer της Microsoft, η οποία θα διαδεχθεί τον Internet Explorer 9. Στις 12 Απριλίου του 2011 η Microsoft κυκλοφόρησε την πρώτη προεπισκόπηση πλατφόρμας του προγράμματος, που βελτίωσε τη λειτουργικότητα του Internet Explorer 9 απέναντι στο CSS3, καθώς και την επιτάχυνση υλικού. Η έκδοση αυτή δημοσιεύτηκε μόλις έναν μήνα μετά την κυκλοφορία του IE9, δείχνοντας πως η Microsoft δε θέλει να χάσει έδαφος από τον ανταγωνισμό με τα υπόλοιπα προγράμματα περιήγησης διαδικτύου.

## Ανάπτυξη

Ο Internet Explorer 10 ανακοινώθηκε για πρώτη φορά στις 12 Απριλίου του 2011 στο συνέδριο MIX11 στο Λας Βέγκας. Σε αυτό το συνέδριο η Microsoft έκανε επίδειξη μιας δοκιμαστικής έκδοσης του Internet Explorer 10 μέσα σε μία επίσης δοκιμαστική έκδοση των Windows 8. Την ίδια ημέρα κυκλοφόρησε η πρώτη προεπισκόπηση πλατφόρμας του προγράμματος.

Η πρώτη προεπισκόπηση πλατφόρμας του Internet Explorer 10 υποστηρίζει επιμέρους πρότυπα του CSS3 για πλέγματα, πλαίσια, πολλές στήλες, ντεγκραντέ και πλήρη επιτάχυνση υλικού.

Οι απόψεις των αναλυτών για την έκδοση αυτή ήταν ποικίλες, όλοι όμως συμφώνησαν στο ότι η Microsoft παρουσίασε τον Internet Explorer 10 σχεδόν αμέσως μετά την κυκλοφορία του προκατόχου του (29 ημέρες). Σε τεστ που έγιναν για τον έλεγχο της απόδοσης του προγράμματος βρέθηκε ότι η πρώτη προεπισκόπηση πλατφόρμας ήταν καλύτερη από τον Internet Explorer 9, όχι όμως καλύτερη από άλλα προγράμματα περιήγησης διαδικτύου. Η δεύτερη προεπισκόπηση πλατφόρμας του προγράμματος κυκλοφόρησε στις 29 Ιουνίου του 2011.

## Ιστορικό

## Συμβολοσειρά αντιπροσώπου χρήστη
Λόγω των τεχνικών βελτιώσεων, η ομάδα ανάπτυξης του IE αποφάσισε να αλλάξει τη συμβολοσειρά αντιπροσώπου χρήστη. Έτσι, ο κώδικας `MSIE 9.0` άλλαξε σε `MSIE 10.0`, ενώ αντίστοιχα ο κώδικας `[[Trident (μηχανισμός εμφάνισης)|Trident]]/5.0` άλλαξε σε `Trident/6.0`.

## Αναφορές


## Περισσότερες πληροφορίες
* 
* 
* 
* 
* 

## Σύνδεσμοι
* Internet Explorer Test Drive

Κατηγορία:Στοιχεία των Windows
Κατηγορία:Φυλλομετρητές
Πόπλιος Κουινκτίλιος Βάρος ο Νεότερος

Ο **Κουνκτίλιος Βάρος** (*[[Λατινική γλώσσα|λατ.]]* Quinctilius Varus) ήταν το μοναδικό παιδί του Ρωμαίου στρατηγού και πολιτικού Πόπλιου Κουνκτίλιου Βάρου από το δεύτερο γάμο του με την Κλαυδία Πούλχρα. Μέσω της μητέρας του ήταν πρώτος εξάδελφος της αυτοκράτειρας Βαλερίας Μεσσαλίνας και του αδελφού της Μάρκου Βαλέριου Μεσσάλα Κόρνιβου, και δεύτερος εξάδελφος των παιδιών της Μεσσαλίνας, Κλαυδίας Οκταβίας και Βρετανικού. Δεύτερα εξαδέλφια του ήταν επίσης τα δισέγγονα του αυτοκράτορα Αύγουστου, η Αιμιλία Λεπίδα και ο Μάρκος Αιμίλιος Λέπιδος. 

Γεννήθηκε στη Ρώμη μεταξύ των ετών 1-6 και μεγάλωσε εκεί. Το 7 ο πατέρας του ορίστηκε κυβερνήτης της Γερμανίας, αλλά αυτοκτόνησε δύο χρόνια αργότερα, λόγω της ήττας του στη Μάχη του Τευτοβούργιου δρυμού. Η μητέρα του δεν παντρεύτηκε πάλι και απεβίωσε στην εξορία το 26, μετά από την καταδίκη της για προδοσία. Ο Κουνκτίλιος Βάρος κληρονόμησε μεγάλη περιουσία από τους γονείς του. 
Ο ίδιος έπεσε θύμα δίκης, επίσης για προδοσία, μαζί με τον Σηϊανό και καταδικάστηκε το 27. Κατήγορός του ήταν ο περίφημος ρήτορας Δομίτιος Άφερ. Ο τότε Αυτοκράτορας Τιβέριος δεν έκανε καμία προσπάθεια, για να σώσει τον συγγενή του. 

## Πηγές
* Tacitus - The Annals of Imperial Rome

Κατηγορία:Ρωμαίοι
Αισχρίων ο Σάμιος

Ο **Αισχρίων ο Σάμιος** ή **Αισχίων** ήταν αρχαίος Έλληνας λυρικός ποιητής και γεωπόνος από τη Σάμο που άκμασε επί βασιλείας Μεγάλου Αλεξάνδρου. Ο Αθήναιος τον χαρακτήριζε σπουδαίο ιαμβοποιό.

Ο Αισχρίων είχε στιχουργήσει ποιήματα ακολουθώντας τροχαϊκούς τετραμέτρους. Μεταξύ αυτών περιλαμβάνονταν ποίημα αναφερόμενο στο μύθο του Γλαύκου  καθώς και ένα μεγάλο ποίημα με τίτλο «Εφεσίδα» (*Εφεσίς*), που κάλυπτε τουλάχιστον επτά βιβλία. Επίσης σε μορφή επιτύμβιου επιγράμματος είχε γράψει την απολογία της περιβόητης εταίρας Φιλαινίδος και κάποιο άλλο ακόλαστο περί της Αφροδίτης.

Ο Αισχρίων φέρεται κατά τη «Σούδα» να ήταν φίλος του Αριστοτέλη και συμμετείχε στην εκστρατεία του Μ. Αλεξάνδρου συγγράφοντας τις «εφημερίδες» της εκστρατείας (δηλαδή το βασιλικό ημερολόγιο του Μ. Αλεξάνδρου). Αυτή η πληροφορία προέρχεται από τον Πτολεμαίο τον Χέννο.

Εκτός των παραπάνω, ο Αισχρίων είχε συγγράψει ένα σπουδαίο έργο «Περί γεωργίας», το οποίο δεν έχει διασωθεί, πλην όμως το αναφέρουν στα έργα τους οι Ουάρρων, Πλίνιος και ο Καλουμέλλας.

## Σημειώσεις
* Στη «Σούδα» αναφέρεται ως «Αισχρίων ο Μυτηληναίος ο εποποιός» ως *«και έπη και ιάμβους δε συν άλλοις πόσοις γράψας»* και μάλλον πρόκειται περί του ίδιου προσώπου που αναφέρει ο Αθήναιος.
* Από τα έργα του Αισχρίωνα ελάχιστα αποσπάσματα σώζονται.

## Δείτε επίσης
* Ποιητές Ελληνιστικής περιόδου

## Παραπομπές


## Βιβλιογραφία
* *The Greek Anthology*, Βερολίνο 1918
* *Hellenistic Epigrams*, Cambridge 1965, τόμ. 2ος, σελ. 3 κ.ε.

## Πηγές
* *Μεγάλη Ελληνική Εγκυκλοπαίδεια*, τόμ. Β΄, σελ. 871
* *Εγκυκλοπαίδεια Πάπυρος Larousse Britannica*
* Κ. Γεωργακόπουλος: *Αρχαίοι Έλληνες Θετικοί Επιστήμονες*, Εκδ. Γεωργιάδη, Αθήναι 1995, σελ. 36

Κατηγορία:Αρχαίοι Έλληνες λυρικοί ποιητές
Κατηγορία:Αρχαίοι Έλληνες επικοί ποιητές
Κατηγορία:Αρχαίοι Έλληνες γεωπόνοι
Κατηγορία:Αρχαίοι Σάμιοι
Μπερτίλ Λίντμπλαντ

Ο **Μπερτίλ Λίντμπλαντ** (, 26 Νοεμβρίου 1895 &ndash; 25 Ιουνίου 1965) ήταν Σουηδός αστρονόμος.

Γεννήθηκε στο Όρεμπρο της Σουηδίας. Αφού τελείωσε το γυμνάσιο στην πόλη αυτή, ο Λίντμπλαντ εγγράφηκε στο Πανεπιστήμιο της Ουψάλας το 1914. Πήρε το πτυχίο του (*filosofie magister* degree) το 1917, το *filosofie licentiat* το 1918 και το διδακτορικό του το 1920. Από το 1927 ο Λίντμπλαντ ήταν καθηγητής και αστρονόμος στη Βασιλική Σουηδική Ακαδημία Επιστημών και επικεφαλής του Αστεροσκοπείου της Στοκχόλμης. Εκείνος ήταν υπεύθυνος για τη μετακίνηση του αστεροσκοπείου από το παλαιό κτήριο στο κέντρο της Στοκχόλμης σε νεόδμητες εγκαταστάσεις στο Saltsjöbaden, έξω από την πόλη, που εγκαινιάσθηκαν το 1931. Ο ίδιος πέθανε στο Saltsjöbaden.

Ο Λίντμπλαντ μελέτησε τη θεωρία της περιστροφής των γαλαξιών. Πραγματοποιώντας προσεκτικές παρατηρήσεις των φαινόμενων κινήσεων των αστέρων, κατάφερε να προσδιορίσει την περιστροφή του Γαλαξία μας. Ανακάλυψε ότι ο ρυθμός περιστροφής των αστέρων στην εξωτερική περιοχή του Γαλαξία, όπου βρίσκεται και ο Ήλιος, μειωνόταν ως συνάρτηση της αποστάσεως από τον πυρήνα του Γαλαξία, μια διαπίστωση που επιβεβαιώθηκε σύντομα από τον Γιαν Όορτ, το 1927.

Ο γιος του Μπερτίλ, ο Περ-Όλοφ Λίντμπλαντ, έγινε επίσης αστρονόμος.

## Τιμητικές διακρίσεις
* Χρυσό μετάλλιο της Βασιλικής Αστρονομικής Εταιρείας (1948)
* Μετάλλιο Bruce (1954).

## Ονομάσθηκαν προς τιμή του
* Μία τάξη συντονισμών σε περιστρεφόμενους αστρικούς ή αεριώδεις προσαυξητικούς δίσκους, οι **[[Συντονισμοί Lindblad]]**.
* Ο κρατήρας **[[Λίντμπλαντ (κρατήρας)|Λίντμπλαντ]]** στο βόρειο ημισφαίριο της Σελήνης.
* Ο αστεροειδής **[[1448 Λιντμπλαντία]]** (1448 Lindbladia), που ανακαλύφθηκε το 1938.

## Παραπομπές


## Εξωτερικοί σύνδεσμοι
* -- Το βιογραφικό του ως κατόχου του Μεταλλίου Bruce το 1954 (με εικόνα) 
* 

Κατηγορία:Σουηδοί αστρονόμοι
Κατηγορία:Αστρονόμοι του 20ού αιώνα
1083 Σαλβία

μικρογραφία|3D μοντέλο του αστεροειδούς 1083 Σαλβία
Η **Σαλβία (Salvia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,944. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο γένος φυτών.

## Φυσικά χαρακτηριστικά
Η μέση διάμετρος της Σαλβίας εκτιμάται σε 10,28 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,21. Η Σαλβία περιστρέφεται γύρω από τον εαυτό της μία φορά κάθε 4 ώρες και 14 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαλβια
1084 Ταμαρίβα

Η **Ταμαρίβα (Tamariwa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,667. Ανακαλύφθηκε το 1926 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από το ονοματεπώνυμο της πρωτοπόρου Ρωσίδας αλεξιπτωτίστριας Ταμάρα Ιβάνοβα.

## Φυσικά χαρακτηριστικά
Η μέση διάμετρος της Ταμαρίβα εκτιμάται σε 27,19 χιλιόμετρα. Ο φασματικός τύπος της είναι C, ενώ το γεωμετρικό άλβεδό της είναι 0,1165. Η Ταμαρίβα περιστρέφεται γύρω από τον εαυτό της μία φορά κάθε 6 ώρες και 12 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ταμαριβα
1085 Αμαρυλλίς

Η **Αμαρυλλίς (Amaryllis)** είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,603. Ανακαλύφθηκε το 1927 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο φυτό.

## Φυσικά χαρακτηριστικά
Η μέση διάμετρος της Αμαρυλλίδος εκτιμάται σε 69,94 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0628. Η Αμαρυλλίς περιστρέφεται γύρω από τον εαυτό της μία φορά κάθε 18 ώρες και 10 λεπτά, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αμαρυλλις
1086 Νάτα

μικρογραφία|Η τροχιά του αστεροειδούς 1086 Νάτα
Η **Νάτα (Nata)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,44. Ανακαλύφθηκε το 1927 από τους Ρώσους αστρονόμους Σεργκέι Ιβάνοβιτς Μπελιάφσκι και Νικολάι Ιβανόφ, που παρατηρούσαν από το Σιμέις της Κριμαίας.

## Φυσικά χαρακτηριστικά
Η μέση διάμετρος της Νάτα εκτιμάται σε 66,27 χιλιόμετρα. Ο φασματικός τύπος της είναι **Ch**, ενώ το άλβεδό της είναι 0,0767. Η Νάτα περιστρέφεται γύρω από τον εαυτό της μία φορά κάθε 18 ώρες και 4,4 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νατα
GMAT

Το Graduate Management Admission Test (GMAT, προφέρεται / dʒi ː mæt / Jee-mat ) είναι μία τυποποιημένη δοκιμή υπολογιστή, προσαρμοσμένη στα μαθηματικά και στην αγγλική γλώσσα, για τη μέτρηση της επάρκειας για επιτυχείς ακαδημαϊκές μεταπτυχιακές σπουδές  επιχειρήσεων. Οι σχολές επιχειρήσεων συνήθως χρησιμοποιούν τη δοκιμή, ως ένα από τα πολλά κριτήρια επιλογής για εισαγωγή στα μεταπτυχιακά προγράμματα της διοίκησης επιχειρήσεων (π.χ. MBA, Μεταπτυχιακές  Σπουδές Λογιστικής, κ.λπ.), κυρίως στις Ηνωμένες Πολιτείες, αλλά και σε άλλες αγγλόφωνες χώρες. Πραγματοποιείται μέσω ηλεκτρονικού υπολογιστή σε διάφορες τοποθεσίες σε όλο τον κόσμο. Σ’ αυτές τις διεθνείς τοποθεσίες υπάρχει ένα εκτεταμένο δίκτυο υπολογιστών το οποίο δεν έχει ακόμη καθοριστεί, το GMAT προσφέρεται είτε σε προσωρινά εξεταστικά κέντρα με πρακτική εξέταση σε υπολογιστή σε ένα περιορισμένο χρονοδιάγραμμα ή ως γραπτή εξέταση (μία ή δύο φορές το χρόνο) σε τοπικά κέντρα εξέτασης. Από το Σεπτέμβριο του 2010 [ενημέρωση], το τέλος για να κάνετε το τεστ ανέρχεται 250 $ US παγκοσμίως.

Κατηγορία:Εκπαίδευση
1088 Μιτάκα

μικρογραφία|3D μοντέλο του αστεροειδούς 1088 Μιτάκα
Η **Μιτάκα (Mitaka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,366. Ανακαλύφθηκε το 1927 από τον Ιάπωνα αστρονόμο Οκούρο Οϊκάβα, που παρατηρούσε από το Τόκιο, και πήρε το όνομά της από την ομώνυμη πόλη της Ιαπωνίας (θέση του Αστεροσκοπείου του Τόκιο). Υπήρξε ο πρώτος από τους 8 συνολικά αστεροειδείς που ανακάλυψε ο συγκεκριμένος αστρονόμος.

* Η Μιτάκα δεν πρέπει να συγχέεται με τον αστέρα Μιντάκα του Ωρίωνος. 

## Φυσικά χαρακτηριστικά
Η μέση διάμετρος της Μιτάκα εκτιμάται σε 18 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της δεν είναι γνωστό με ακρίβεια. Η Μιτάκα περιστρέφεται γύρω από τον εαυτό της μία φορά κάθε 3 ώρες και 3 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιτακα
1089 Τάμα

μικρογραφία|3D μοντέλο του αστεροειδούς 1089 Τάμα
Ο **Τάμα (Tama)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,755. Ανακαλύφθηκε το 1927 από τον Ιάπωνα αστρονόμο Οκούρο Οϊκάβα, που παρατηρούσε από το Τόκιο, και πήρε το όνομά του από τον ποταμό Τάμα της Ιαπωνίας.

## Φυσικά χαρακτηριστικά
Η μέση διάμετρος του Τάμα εκτιμάται σε 12,92 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,2424. Ο Τάμα περιστρέφεται γύρω από τον εαυτό του μία φορά κάθε 16 ώρες και 27 λεπτά. Η μέση θερμοκρασία στην επιφάνειά του εκτιμάται σε 95 περίπου βαθμούς C υπό το μηδέν.

## Δορυφόρος
Με βάση παρατηρήσεις της καμπύλης φωτός του Τάμα από τις 24 Δεκεμβρίου 2003 ως τις 5 Ιανουαρίου 2004 οι Raoul Behrend, René Roy, Claudine Rinner, Pierre Antonini, Petr Pravec, Alan W. Harris, Stefano Sposetti, Russell I. Durkee, και Alain Klotz ανακοίνωσαν στις 12 Ιανουαρίου 2004 την ανακάλυψη ενός δορυφόρου διαστάσεων περίπου 9 χιλιομέτρων που περιφέρεται γύρω από τον αστεροειδή. Αυτός ο δορυφόρος, γνωστός με τα διακριτικά (προσωρινή ονομασία) **S/2003 (1089) 1**, περιφέρεται τόσο κοντά στον Τάμα (ίσως 20 χιλιόμετρα) ώστε μπορεί να βρίσκεται σε επαφή ή σχεδόν σε επαφή με αυτόν, αφού παρουσιάζει και σύγχρονη περιστροφή, σε 16,445 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ταμα
1090 Σουμίντα

Η **Σουμίντα (Sumida)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,247. Ανακαλύφθηκε το 1928 από τον Ιάπωνα αστρονόμο Οκούρο Οϊκάβα, που παρατηρούσε από το Τόκιο, και πήρε το όνομά του από τον ποταμό Σουμίντα της Ιαπωνίας.

## Φυσικά χαρακτηριστικά
Η μέση διάμετρος της Σουμίντα εκτιμάται σε 11 χιλιόμετρα. Ο φασματικός τύπος της είναι άγνωστος, ενώ το άλβεδό της επίσης δεν είναι γνωστό με ακρίβεια. Η Σουμίντα περιστρέφεται γύρω από τον εαυτό της μία φορά κάθε 2 ώρες και 43 λεπτά, μία μάλλον γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουμιντα
Κόρβο

Το **Κόρβο**, (πορτογαλικά: Corvo) είναι νησί στον Ατλαντικό που ανήκει στην Πορτογαλία  και συγκεκριμένα στο νησιωτικό σύμπλεγμα των Αζορών. Έχει έκταση 17,1 τ.χλμ. και 384 κατοίκους σύμφωνα με την απογραφή του 2021 γεγονός που το καθιστά τον μικρότερο ενιαίο δήμο στις Αζόρες και στην Πορτογαλία. Πρωτεύουσα και μοναδικός οικισμός του νησιού είναι η Βίλα ντο Κόρβο. 

## Εξωτερικοί σύνδεσμοι
* 

Κατηγορία:Αζόρες
Νίκος Καραγεωργίου

Ο **Νίκος Καραγεωργίου** (Ερατεινό Καβάλας, 8 Δεκεμβρίου 1962) είναι Έλληνας πρώην διεθνής ποδοσφαιριστής και νυν προπονητής.

## Ποδοσφαιρική καριέρα
Ο Νίκος Καραγεωργίου ξεκίνησε την ποδοσφαιρική του καριέρα από την ομάδα του χωριού του, τον Αετό Ερατεινού, από όπου μεταγράφηκε το 1981 στην Καβάλα. Στην ομάδα της γενέτειράς του αγωνίστηκε για 5 χρόνια και το 1986 μεταγράφηκε στον ΠΑΟΚ, όπου παρέμεινε 5 αγωνιστικές περιόδους και το 1991 μετακινήθηκε στον Παναθηναϊκό, όπου έμεινε ως το 1993 κατακτώντας ένα κύπελλο Ελλάδας στην τελευταία του χρονιά στην ομάδα. Ακολούθησε η Skoda Ξάνθη όπου έκλεισε την ποδοσφαιρική του καριέρα το 2000.

## Προπονητική καριέρα
Ο Νίκος Καραγεωργίου ως προπονητής ξεκίνησε την καριέρα του την περίοδο 1999-2000, μετά την 25η αγωνιστική, όταν πήρε τη θέση του Βαγγέλη Βλάχου στην τεχνική ηγεσία της Skoda Ξάνθης, ενώ παράλληλα ήταν και παίκτης της ακριτικής ομάδας. Την περίοδο 2001-02, μετά την παραίτηση του Χουάν Ραμόν Ρότσα, κλήθηκε να αναλάβει για δεύτερη φορά τον σύλλογο, καθώς μέχρι τότε διατελούσε χρέη γενικού διευθυντή στην ακριτική ΠΑΕ, επιτυγχάνοντας την έξοδο της ομάδας στην Ευρώπη για πρώτη φορά στην ιστορία της. Απομακρύνθηκε το καλοκαίρι του 2004 και τη θέση του πήρε ο Γιάννης Μαντζουράκης.

Τον Φεβρουάριο του 2005 δέχθηκε κρούση από τον ΠΑΟΚ, αλλά απομακρύνθηκε από τον "Δικέφαλο του Βορρά" τον Σεπτέμβριο του ίδιου χρόνου. Τον Φεβρουάριο του 2006 ανέλαβε τον Εργοτέλη στον οποίο παρέμεινε μέχρι το τέλος της περιόδου 2011-12. Λίγο καιρό αργότερα ανέλαβε ως προπονητής την ομάδα του Παναιτωλικού και το 2013 ανέλαβε αρχικά (για τρίτη φορά στην προπονητική του καριέρα) τη Skoda Ξάνθη και στη συνέχεια τον Λεβαδειακό, από τον οποίο αποχώρησε τον Φεβρουάριο του 2014.

Τον Απρίλιο του 2014 βρέθηκε στην Κύπρο αναλαμβάνοντας την Ένωσις Νέων Παραλιμνίου, αποχώρησε όμως τον Νοέμβριο του 2015. Έναν περίπου μήνα αργότερα, τον Δεκέμβριο, με την ολοκλήρωση του πρώτου γύρου του πρωταθλήματος (2015-16) ανέλαβε την τεχνική ηγεσία της Καλλονής.

## Προσωπική ζωή
Είναι παντρεμένος και πατέρας ενός παιδιού.

## Παραπομπές


## Πηγές - εξωτερικοί σύνδεσμοι
* Η καριέρα του Νίκου Καραγεωργίου στο sport.gr
* Η καριέρα του Νίκου Καραγεωργίου στο onsports.gr
* Η καριέρα του Νίκου Καραγεωργίου στο national-football-teams.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Α.Ο. Ξάνθη
Κατηγορία:Προπονητές ποδοσφαίρου Α.Ο. Skoda Ξάνθη
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου Εργοτέλη
Κατηγορία:Προπονητές ποδοσφαίρου Παναιτωλικού
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Ένωσις Νέων Παραλιμνίου
Κατηγορία:Προπονητές ποδοσφαίρου ΑΕΛ Καλλονής
Κατηγορία:Προπονητές Σούπερ Λιγκ Ελλάδας
The Wiz: Original Motion Picture Soundtrack

Το ***The Wiz: Original Motion Picture Soundtrack*** είναι σάουντρακ άλμπουμ για την ταινία *[[The Wiz (ταινία)|The Wiz]]*. Παρόλο που η ταινία είχε ως εταιρεία-παραγωγό τη Motown, το σάουντρακ άλμπουμ είχε ως εταιρεία-παραγωγό την MCA Records, η οποία κυκλοφόρησε το άλμπουμ ως ένα two-LP collection. Το άλμπουμ είχε ως κύριο παραγωγό τον Κουίνσι Τζόουνς, και στο άλμπουμ συνείσφεραν οι Νταϊάνα Ρος, Μάικλ Τζάκσον, Νίψεϊ Ρούσσελ, Τεντ Ρος, Μάμπελ Κινγκ, Τερέσα Μέρριτ, Θέλμα Κάρπεντερ και Λένα Χορν.

Η συλλογή κομματιών περιέχει τραγούδια από το αρχικό μιούζικαλ του 1975, του Τσάρλι Σμαλς και Λούθερ Βάντρος, καθώς και με νέα τραγούδια γραμμένα από τον Κουίνσι Τζόουνς, τον Νίκολας Άσχφροντ, Βαλέρι Σίμπσον και Άντονι Τζάκσον. Αυτό αποτελεί την πρώτη συνεργασία του Τζόουνς με τον Τζάκσον, αργότερα θα συνεργαστούν για τα άλμπουμ *[[Off the Wall (άλμπουμ)|Off the Wall]]*, *[[Thriller (άλμπουμ)|Thriller]]* και *[[Bad (άλμπουμ)|Bad]]*.

## Κομμάτια

### Ηχογράφηση 1, Πλευρά 1

#Main Title (Overture, Part One) (instrumental)
#Overture (Part Two) (instrumental)
#The Feeling That We Have - Τερέσα Μέρριτ και Χορός
#Can I Go On? *([[Κουίνσι Τζόουνς]], Νίκολας Άσχφορντ και Βαλέρι Σίμπσον) <small>- [[Νταϊάνα Ρος]]</small>
#Glinda's Theme <small>(instrumental)</small>
#He's the Wizard <small>- [[Θέλμα Κάρπεντερ]] και Χορός</small>
#Soon as I Get Home/Home <small>- Νταϊάνα Ρος</small>

=== Ηχογράφηση 1, Πλευρά 2 ===

#[[You Can't Win (τραγούδι)|You Can't Win]] <small>- [[Μάικλ Τζάκσον]]</small>
#[[Ease on Down the Road]] #1 <small>- Νταϊάνα Ρος</small>
#What Would I Do If I Could Feel? <small>- Νίψεϊ Ρούσσελ</small>
#Slide Some Oil to Me <small>-  Νίψεϊ Ρούσσελ </small>
#Ease on Down the Road #2 <small>- Νταϊάνα Ρος, Μάικλ Τζάκσον και Νίψεϊ Ρούσσελ </small>
#I'm a Mean Ole Lion <small>- [[Τεντ Ρος]]</small>
#Ease on Down the Road #3 <small>- Νταϊάνα Ρος, Μάικλ Τζάκσον, Νίψεϊ Ρούσσελ και Τεντ Ρος</small>
#Poppy Girls *(Άντοντι Τζάκσον)* <small>(instrumental)</small>

=== Ηχογράφηση 2, Πλευρά 1 ===

#Be a Lion <small>- Νταϊάνα Ρος, Μάικλ Τζάκσον, Νίψεϊ Ρούσσελ και Τεντ Ρος</small>
#End of the Yellow Brick Road <small>(instrumental)</small>
#Emerald City Sequence *(μουσική: Τζόουνς, στίχοι: Σμαλς)* <small>- Χορός</small>
#So You Wanted to See the Wizard <small>- [[Ρίτσαρντ Πράιορ]] (spoken dialogue/διάλογος)</small>
#Is This What Feeling Gets? (Dorothy's Theme) *(μουσική: Τζόουνς, στίχοι: Άσφορντ και)*  <small>- Νταϊάνα Ρος</small>
#Don't Nobody Bring Me No Bad News <small>- [[Μάμπελ Κινγκ]] και Χορός</small>
#A Brand New Day *(Λούθερ Βάντρος)'' - Νταϊάνα Ρος, Μάικλ Τζάκσον, Νίψεϊ Ρούσσελ, Τεντ Ρος και Χορός

### Ηχογράφηση 2, Πλευρά 2

#Believe in Yourself (Dorothy) - Νταϊάνα Ρος 
#The Good Witch Glinda (instrumental)
#Believe in Yourself (Reprise) - Λένα Χόρν
#Home - Νταϊάνα Ρος 

*Όλα τα τραγούδια γράφθηκαν από τον Τσάρλι Σμαλς, εκτός και αν σημειώνεται το αντίθετο.

## Τσαρτ

### Άλμπουμ

### Singles

## Παραπομπές



Κατηγορία:Δισκογραφία του Μάικλ Τζάκσον
Κατηγορία:Άλμπουμ του 1978
1η Μεραρχία Κοζάκων

Η **1η Μεραρχία Κοζάκων** (γερμανικά: *1. Kosaken-Division*) ήταν σοβιετική μεραρχία του γερμανικού στρατού κατά τον Β΄ Παγκόσμιο Πόλεμο. Ιδρύθηκε τον Απρίλιο του 1943, στο Ανατολικό Μέτωπο υπό τις διαταγές της Βέρμαχτ, αποτελούμενη κυρίως από Κοζάκους λιποτάκτες του Κόκκινου Στρατού. Το 1945 μεταφέρθηκε στα Waffen-SS και μετά το τέλος του πολέμου διαλύθηκε. Ανώτατος διοικητής της μεραρχίας ήταν ο Αταμάνος Χέλμουτ φον Πάνβιτς.

## Ιστορία
Μόλις δημιουργήθηκε η μεραρχία, το 1943, στάλθηκε στην Κροατία, ως οπισθοφυλακή ενός σώματος πάντσερ, που δρούσε εκεί. Τον Οκτώβριο του ίδιου χρόνου έλαβε μέρος σε μάχη κατά των Γιουγκοσλάβων Παρτιζάνων στα βουνά *[[Φρούσκα Γκόρα]]*, στη σημερινή Σερβία: στις 12 του μήνα, συνεπικουρούμενη από 15 πάντσερ, εισέβαλε στο χωριό *Beočin*, όπου βρισκόταν το αρχηγείο των αντιστασιακών. Κατόπιν μέρος της μεραρχίας χρησιμοποιήθηκε για την προστασία του σιδηροδρόμου που ένωνε το Ζάγκρεμπ και το Βελιγράδι. Παράλληλα, ορισμένα συντάγματα πήραν μέρος σε μάχες κατά των Παρτιζάνων και φρούρησαν το σιδηρόδρομο του Σαράγεβο. Το 1944, ολόκληρη πλέον η μεραρχία, γύρισε στη Κροατία, όπου πολέμησε ενάντια σε Παρτιζάνους και Τσέτνικ.
Το Δεκέμβριο του 1944 αντιμετώπισε και νίκησε τον Κόκκινο Στρατό, κοντά στην κροατική πόλη *Pitomača*. Μετά την ήττα αυτή, οι σοβιετικές δυνάμεις αποχώρησαν από την ευρύτερη περιοχή. Το 1945 η μεραρχία ενσωματώθηκε στο 15ο Σώμα Κοζάκων, που αριθμούσε συνολικά περίπου 25.000 άνδρες και αποτελούσε τακτική μονάδα της Βέρμαχτ, και όχι στα Waffen-SS όπως κατά καιρούς αναφέρεται λανθασμένα.

Στα τέλη του πολέμου, οι Κοζάκοι της μεραρχίας βρέθηκαν στην Αυστρία, όπου και παραδόθηκαν στα βρετανικά στρατεύματα. Αν και τους είχαν δοθεί εγγυήσεις ότι δε θα τους παρέδιδαν στην Ε.Σ.Σ.Δ., μεταφέρθηκαν με τη βία στα χέρια των Σοβιετικών. Το γεγονός αυτό έμεινε γνωστό ως *[[Προδοσία των Κοζάκων]]*. Οι περισσότεροι στρατιώτες της μεραρχίας εκτελέστηκαν ως προδότες.

## Πηγές - Παραπομπές


Κατηγορία:Μεραρχίες των Waffen-SS
Κατηγορία:Μεραρχίες ιππικού
Κατηγορία:Κοζάκοι
Ευανθία Ρεμπούτσικα

Η **Ευανθία Ρεμπούτσικα** είναι Ελληνίδα μουσικός και συνθέτρια.

## Βιογραφία
Γεννήθηκε και μεγάλωσε στην Κάτω Αχαΐα. Είναι ένα από τα τέσσερα αδέλφια της οικογένειας Ρεμπούτσικα μαζί με την Ιωάννα, τον Πλούταρχο και τη Μαρία. Ο πατέρας τους ήταν ιδιοκτήτης του κινηματογράφου REX. Ξεκίνησε να μαθαίνει βιολί σε ηλικία 6 ετών, φοιτώντας στο Ωδείο Πατρών με καθηγητές τον Μιλτιάδη Παπανικολάου και τον Ακίνδυνο Καϊμάκη. Το κουαρτέτο των αδελφών Ρεμπούτσικα περιοδεύει στην Ελλάδα και το εξωτερικό. Το 1970 η οικογένεια εγκαταστάθηκε στην Αθήνα και η Ευανθία συνέχισε τις σπουδές της στη μουσική, με δάσκαλο τον Τάτση Αποστολίδη στο Ωδείο Αθηνών και στη συνέχεια τον Στέλιο Καφαντάρη στο Ελληνικό Ωδείο. Έχει συνεργαστεί με κορυφαίους Έλληνες συνθέτες και ερμηνευτές.

Το 1979 επιστρέφει από το Παρίσι, ολοκληρώνοντας τις σπουδές της στην École Normale de Musique.

Ακολουθούν συνεργασίες με τη Συμφωνική Ορχήστρα του Τρίτου προγράμματος της ΕΡΤ και με τη Σύγχρονη Ορχήστρα της ΕΡΤ, με την οποία περιοδεύει κατά την παρουσίαση του *Αξιον Εστί* με τον Μίκη Θεοδωράκη. Επίσης συμμετείχε με το βιολί της, στη συναυλία του Δήμου Μούτση στο Λυκαβηττό, το 1983.

## Δισκογραφική δουλειά

### Αλμπουμ

### Soundtracks

### Single

## Εξωτερικοί σύνδεσμοι
* Ευανθία Ρεμπούτσικα, άρθρο στον ιστότοπο Mousikorama.gr 
* Evanthia Reboutsika, πληροφορίες στον ιστότοπο της IMDb. 
* Ευανθία Ρεμπούτσικα στον κήπο του μέγαρου μουσικής 2013

## Παραπομπές


Κατηγορία:Έλληνες τραγουδοποιοί
Κατηγορία:Έλληνες συνθέτες
Κατηγορία:Έλληνες μουσικοί
Κατηγορία:Έλληνες συνθέτες μουσικής ταινιών
Κατηγορία:Απόφοιτοι του Ωδείου Αθηνών
Λουτρό Αιτωλοακαρνανίας

thumb|Ερείπια στο Παλιό Λουτρό Αμφιλοχίας|329x329px
thumb|330x330px|Ο Άγιος Νικόλαος στο "Παλιό Λουτρό" Αμφιλοχίας
Το **Λουτρό** είναι καταργημένος οικισμός που βρίσκεται στα βόρεια της Αιτωλοακαρνανίας μεταξύ Αμφιλοχίας και Άρτας, κοντά στο Κρίκελλο. Πήρε το όνομά του από αρχαία λουτρά που βρέθηκαν στο παλιό χωριό. Μέσα από το χωριό περνάει η παλαιά Εθνική Οδός Αντιρρίου - Ιωαννίνων. 

## Ιστορία
Αναφέρεται και ως **Παλιό Λουτρό** ενώ απέχει 1,5 χλμ. από τον νέο οικισμό και βρίσκεται "βυθισμένο" στα γερασμένα επιβλητικά πλατάνια. Πρόκειται για ένα σχετικά ορεινό μέρος, με ερειπωμένα πετρόχτιστα σπίτια και καταπράσινο τοπίο, ενώ το χωριό χωρίζεται στα δύο από τον ποταμό Κρικελιώτη. Διασώζεται ο παλαιός ναός του Αγίου Νικολάου, ο οποίος λειτουργεί για βαπτίσεις και γάμους, ο παλιός μετρητής στάθμης νερού, η μοναδική πέτρινη βρύση στο κέντρο του χωριού, αλλά και το νεόχτιστο γεφυράκι που συνδέει την ανατολική και δυτική πλευρά του χωριού. Λίγα χιλιόμετρα πιο πάνω λειτουργεί το μοναστήρι της Παναγίας της Ξερακιώτισσας με έναν μοναχικό καλόγερο να φροντίζει το μέρος, ενώ στις 15 Αυγούστου στη μονή συρρέει πλήθος κόσμου για να τιμήσει την Παναγία. Το σχεδόν απόκοσμο φυσικό τοπίο του παλιού οικισμού δίνει τη δυνατότητα σε λάτρες του βουνού και της φύσης για εξερευνήσεις. Ενδείκνυνται οι περίπατοι πριν τη δύση του ηλίου αλλά και οι αποδράσεις με ποδήλατο.

Μερικά χιλιόμετρα νοτιότερα από το σημερινό Λουτρό σώζονται τα ερείπια αρχαίας πόλης, που ανήκουν πιθανώς  στο αρχαίο Αμφιλοχικό Άργος.

**Ελληνική επανάσταση του 1821**

* Ιωάννης Στράτος 

Κατηγορία:Δήμος Αμφιλοχίας
Κατηγορία:Χωριά της περιφερειακής ενότητας Αιτωλοακαρνανίας